Περιφερειακές Ενότητες της Ελλάδας

Περιφερειακή Ενότητα είναι ένας όρος της τοπικής αυτοδιοίκησης που εισήχθη το 2011 με το Πρόγραμμα «Καλλικράτης» και αποδίδει την υποδιαίρεση μιας περιφέρειας. Συνολικά έχουν οριστεί 74 περιφερειακές ενότητες.

Γεωγραφικά, οι περιφερειακές ενότητες σχηματίσθηκαν ως εξής:
 Στις περιφέρειες Κεντρικής Μακεδονίας, Δυτικής Μακεδονίας, Ηπείρου, Δυτικής Ελλάδας, Στερεάς Ελλάδας, Πελοποννήσου και Κρήτης οι περιφερειακές ενότητες ταυτίζονται με τις εδαφικές περιφέρειες των Νομαρχιακών Αυτοδιοικήσεων.
 Στις περιφέρειες Ανατολικής Μακεδονίας και Θράκης, Θεσσαλίας, Ιονίων Νήσων και Βορείου Αιγαίου ορισμένες περιφερειακές ενότητες ταυτίζονται με τις εδαφικές περιφέρειες των νομών, ενώ άλλες προέκυψαν από νησιωτικά τμήματα των νομών (περιφερειακές ενότητες Θάσου, Σποράδων, Ιθάκης, Ικαρίας και Λήμνου).
 Στην περιφέρεια Αττικής ορισμένες περιφερειακές ενότητες ταυτίζονται με τις εδαφικές περιφέρειες των νομαρχιών (περιφερειακές ενότητες Ανατολικής και Δυτικής Αττικής), ενώ άλλες προέκυψαν από το νησιωτικό τμήμα της νομαρχίας Πειραιώς (περιφερειακή ενότητα Νήσων) και τους τομείς της πρώην νομαρχίας Αθηνών (περιφερειακές ενότητες Βορείου, Δυτικού, Κεντρικού και Νοτίου Τομέων Αθηνών).
 Στην περιφέρεια Νοτίου Αιγαίου δεν ελήφθησαν υπόψιν οι νομοί. Οι περιφερειακές ενότητες σχηματίστηκαν βάσει της γεωγραφικής εγγύτητας των νησιών που τις απαρτίζουν.

Διοικητικά, η περιφερειακή ενότητα δεν αποτελεί αυτοδιοικούμενο θεσμό ούτε διαθέτει δικό της συμβούλιο. Ορίζεται όμως ότι σε κάθε περιφερειακή ενότητα (ή ομάδα ενοτήτων σε λίγες περιπτώσεις) θα αντιστοιχεί ένας άμεσα εκλεγμένος Αντιπεριφερειάρχης, ο οποίος θα προέρχεται υποχρεωτικά από το συνδυασμό του περιφερειάρχη, θα έχει δηλωθεί ως τέτοιος στο ψηφοδέλτιο και θα έχει αυξημένες κατά τόπο αρμοδιότητες. Αυξημένες αρμοδιότητες (μητροπολιτικού χαρακτήρα) έχει η Μητροπολιτική Ενότητα Θεσσαλονίκης, που ασκούνται από τη μητροπολιτική επιτροπή.

 Περιφερειακές ενότητες 
 Α.Α. Περιφέρεια  Περιφερειακή Ενότητα  Νομός 1 Περιφέρεια Ανατολικής Μακεδονίας – Θράκης Π.Ε. Δράμας Νομός Δράμας 2 Π.Ε. Έβρου Νομός Έβρου 3 Π.Ε. Καβάλας Νομός Καβάλας  4 Π.Ε. Θάσου 5 Π.Ε. Ξάνθης Νομός Ξάνθης 6 Π.Ε. Ροδόπης Νομός Ροδόπης 7Περιφέρεια Κεντρικής Μακεδονίας Π.Ε. Ημαθίας Νομός Ημαθίας 8 Μ.Ε. Θεσσαλονίκης Νομός Θεσσαλονίκης 9 Π.Ε. Κιλκίς Νομός Κιλκίς 10 Π.Ε. Πέλλας Νομός Πέλλας 11 Π.Ε. Πιερίας Νομός Πιερίας 12 Π.Ε. Σερρών Νομός Σερρών 13 Π.Ε. Χαλκιδικής Νομός Χαλκιδικής 14 Περιφέρεια Δυτικής Μακεδονίας Π.Ε. Γρεβενών Νομός Γρεβενών 15 Π.Ε. Καστοριάς Νομός Καστοριάς 16 Π.Ε. Κοζάνης Νομός Κοζάνης 17 Π.Ε. Φλώρινας Νομός Φλώρινας 18 Περιφέρεια Ηπείρου Π.Ε. Άρτας Νομός Άρτας 19 Π.Ε. Θεσπρωτίας Νομός Θεσπρωτίας 20 Π.Ε. Ιωαννίνων Νομός Ιωαννίνων 21 Π.Ε. Πρέβεζας Νομός Πρέβεζας 22 Περιφέρεια Θεσσαλίας Π.Ε. Καρδίτσας Νομός Καρδίτσας 23 Π.Ε. Λάρισας Νομός Λάρισας 24 Π.Ε. Μαγνησίας Νομός Μαγνησίας 25 Π.Ε. Σποράδων 26 Π.Ε. Τρικάλων Νομός Τρικάλων 27 Περιφέρεια Ιονίων Νήσων Π.Ε. Ζακύνθου Νομός Ζακύνθου 28 Π.Ε. Κέρκυρας Νομός Κέρκυρας 29 Π.Ε. Κεφαλληνίας Νομός Κεφαλληνίας 30 Π.Ε. Ιθάκης 31 Π.Ε. Λευκάδας Νομός Λευκάδας 32 Περιφέρεια Δυτικής Ελλάδας Π.Ε. Αιτωλίας – Ακαρνανίας Νομός Αιτωλίας – Ακαρνανίας 33 Π.Ε. Αχαΐας Νομός Αχαΐας 34 Π.Ε. Ηλείας Νομός Ηλείας 35 Περιφέρεια Στερεάς Ελλάδας Π.Ε. Βοιωτίας Νομός Βοιωτίας 36 Π.Ε. Ευβοίας Νομός Ευβοίας 37 Π.Ε. Ευρυτανίας Νομός Ευρυτανίας 38 Π.Ε. Φθιώτιδας Νομός Φθιώτιδας 39 Π.Ε. Φωκίδας Νομός Φωκίδας 40 Περιφέρεια Αττικής Π.Ε. Βορείου Τομέα Αθηνών Νομός Αττικής 41 Π.Ε. Δυτικού Τομέα Αθηνών 42 Π.Ε. Κεντρικού Τομέα Αθηνών 43 Π.Ε. Νοτίου Τομέα Αθηνών 44 Π.Ε. Πειραιώς 45 Π.Ε. Νήσων 46 Π.Ε. Ανατολικής Αττικής 47 Π.Ε. Δυτικής Αττικής 48 Περιφέρεια Πελοποννήσου Π.Ε. Αργολίδας Νομός Αργολίδας 49 Π.Ε. Αρκαδίας Νομός Αρκαδίας 50 Π.Ε. Κορινθίας Νομός Κορινθίας 51 Π.Ε. Λακωνίας Νομός Λακωνίας 52 Π.Ε. Μεσσηνίας Νομός Μεσσηνίας  53 Περιφέρεια Βορείου Αιγαίου Π.Ε. Λέσβου Νομός Λέσβου  54 Π.Ε. Λήμνου 55 Π.Ε. Ικαρίας Νομός Σάμου 56 Π.Ε. Σάμου 57 Π.Ε. Χίου Νομός Χίου  58 Περιφέρεια Νοτίου Αιγαίου Π.Ε. Άνδρου Νομός Κυκλάδων 59 Π.Ε. Μήλου 60 Π.Ε. Θήρας 61 Π.Ε. Κέας – Κύθνου 62 Π.Ε. Μυκόνου 63 Π.Ε. Νάξου 64 Π.Ε. Σύρου 65 Π.Ε. Τήνου 66 Π.Ε. Πάρου 67 Π.Ε. Καλύμνου Νομός Δωδεκανήσου  68 Π.Ε. Καρπάθου – Ηρωικής Νήσου Κάσου 69 Π.Ε. Κω 70 Π.Ε. Ρόδου 71 Περιφέρεια Κρήτης Π.Ε. Ηρακλείου Νομός Ηρακλείου 72 Π.Ε. Λασιθίου Νομός Λασιθίου 73 Π.Ε. Ρεθύμνης Νομός Ρεθύμνης 74 Π.Ε. Χανίων Νομός Χανίων

 Παραπομπές 

 Πηγές 
 Πρόγραμμα «Καλλικράτης» - άρθρα 3 (μεταξύ άλλων, κατάλογος περιφερειακών ενοτήτων), 113§2, 120§1-2, 160§3 (θέσπιση, εκλογή και ειδικές αρμοδιότητες Αντιπεριφερειάρχη).
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - μεταξύ άλλων, αναθεωρημένος κατάλογος των περιφερειακών ενοτήτων.

 Δείτε επίσης 
 Κατάλογος Περιφερειακών ενοτήτων Ελλάδας ανά έκταση
 Κατάλογος Περιφερειακών Ενοτήτων Ελλάδας ανά πληθυσμό
 Κατάλογος Περιφερειακών Ενοτήτων Ελλάδας ανά πυκνότητα πληθυσμού

*